La mediació és una eina alternativa de gestionar els conflictes que té en compte en quina situació es troben els implicats (les persones) així com les necessitats i els interessos (el problema).
El mediador és un tercer imparcial que facilita els ponts de comunicació necessaris entre les parts i empra tècniques d'anàlisi de conflictes.
La percepció que té cada part del problema és diferent i cal confrontar-les per poder treballar en camí de la solució.
La importància de saber escoltar, l'ús de l'empatia per despertar la confiança i el poder de les emocions per arribar a la racionalitat en la resolució de conflictes són la caixa d'eines del mediador.
Els requisits per ser un mediador registrat a la Generalitat de Catalunya d'acord amb la normativa vigent (o el que determina la Llei 15/2009, del 22 de juliol, de mediació en l'àmbit del dret privat, i el Reglament de desenvolupament aprovat pel Decret 135/2012, de 23 d'octubre), sobre mediació en l'àmbit del dret privat són:
- Tenir una titulació oficial universitària.
- Tenir una formació específica en mediació.
La finalitat dels continguts formatius és aprofundir en els coneixements específics i pràctics de l'anàlisi i negociació de conflictes orientats a la capacitació professional i a l'entrenament de les tècniques i habilitats pròpies de la resolució de conflictes per al desenvolupant de les competències dels futurs mediadors.
Aquests coneixements s'adquireixen realitzant els cursos homologats pel Centre, d'una durada mínima de 230 hores, i que són impartits per centres docents universitaris o bé pels col·legis professionals o altres corporacions de dret públic.
- Estar col·legiat en el respectiu col·legi professional o pertànyer a una associació professional de l'àmbit de la mediació.
En el cas de l'associació ha d'estar acreditada pel departament competent en matèria de dret civil, o prestar serveis com a mediador per a l'Administració.
- Tenir la pòlissa d'assegurança vigent que cobreixi les actuacions en mediació.
Si compleixes aquests requisits ja pots inscriure't en un o en els dos àmbits del nostre registre, el de família i/o el de civil.
- Si estàs col·legiat a un col·legi professional de la mediació, has de formalitzar aquesta sol·licitud d'inscripció al Registre de mediadors al teu col·legi.
Llista de col·legis professionals de la mediació
- Si prestes servei a l'Administració pública, has d'emplenar aquesta sol·licitud d'inscripció següent i presentar la documentació acreditativa dels requisits al Centre de Mediació de Catalunya.
La finalitat dels continguts formatius és aprofundir en els coneixements específics i pràctics de la mediació orientats a la capacitació professional i a l'entrenament de les tècniques i habilitats pròpies de la persona mediadora desenvolupant les competències que permetin l'entrenament de l'alumnat com a futurs mediadors i mediadores.
Aquesta formació s'adquireix fent els cursos homologats pel Centre els quals tenen una durada mínima de 230 hores, i han de ser impartits per centres docents universitaris o bé pels col·legis professionals o altres corporacions de dret públic.
L'Ordre JUS/428/2012, de 18 de desembre, per la qual es regulen els continguts bàsics i el procediment d'homologació de la formació específica en matèria de mediació en l'àmbit del dret privat concreta els continguts bàsics que ha de tenir la formació específica de mediació per tal que el Centre de Mediació de Catalunya pugui decidir-ne l'homologació.
- Cursos homologats d'acord amb l'ordre JUS/428/2012
- Cursos homologats d'acord amb l'ordre JUS/237/2012